02020R0761 — DA — 29.04.2022 — 007.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS GENNEMFØRELSESFORORDNING (EU) 2020/761

af 17. december 2019

om gennemførelsesbestemmelser til Europa-Parlamentets og Rådets forordning (EU) nr. 1306/2013, (EU) nr. 1308/2013 og (EU) nr. 510/2014 for så vidt angår forvaltningsordningen for toldkontingenter med licenser







AFSNIT I

INDLEDENDE BESTEMMELSER

Artikel 1

Anvendelsesområde

Ved denne forordning fastsættes fælles regler for forvaltningen af de toldkontingenter, der er anført i bilag I, for landbrugsprodukter, der forvaltes ved en ordning med import- og eksportlicenser, navnlig for så vidt angår:

a) toldkontingentperioderne

b) de maksimumsmængder, der kan ansøges om

c) indgivelse af ansøgninger om import- og eksportlicenser

d) de oplysninger, der skal angives i visse rubrikker i ansøgninger om import- og eksportlicenser samt i import- og eksportlicenser

e) afvisning af ansøgninger om import- og eksportlicenser

f) den sikkerhed, der skal stilles ved indgivelse af en ansøgning om en import- eller eksportlicens

g) tildelingskoefficienten og suspension af indgivelse af licensansøgninger

h) udstedelse af import- og eksportlicenser

i) gyldighedsperioden for import- og eksportlicenser

j) beviset for overgang til fri omsætning

k) oprindelsesbeviset

l) meddelelse til Kommissionen af mængder

m) meddelelse til Kommissionen af oplysninger vedrørende det elektroniske registrerings- og identifikationssystem for licensindehavere (LORI), ægthedscertifikater og IMA 1-certifikater (Inward Monitoring Arrangement).

Den åbner også import- og eksporttoldkontingenter for specifikke landbrugsprodukter og fastsætter særlige regler for forvaltningen af disse toldkontingenter.

Artikel 2

Andre gældende regler

Europa-Parlamentets og Rådets forordning (EU) nr. 952/2013 ( 1 ), Kommissionens gennemførelsesforordning (EU) nr. 908/2014 ( 2 ) og gennemførelsesforordning (EU) 2015/2447 og (EU) 2016/1239 anvendes, medmindre andet er fastsat i denne forordning.







AFSNIT II

FÆLLES BESTEMMELSER

Artikel 3

Toldkontingenter opført i bilag I

1. Hvert importtoldkontingent identificeres ved et løbenummer.

2. Import- og eksporttoldkontingenterne er anført i bilag I sammen med følgende oplysninger: a) importtoldkontingentets løbenummer og en beskrivelse af eksporttoldkontingenter b) produktsektoren c) type toldkontingent, import eller eksport d) forvaltningsmetoden e) hvor det er relevant, forpligtelsen for erhvervsdrivende til at dokumentere referencemængden i overensstemmelse med artikel 10 i delegeret forordning (EU) 2020/760 f) hvor det er relevant, forpligtelsen for erhvervsdrivende til at fremlægge bevis for handel i overensstemmelse med artikel 8 i delegeret forordning (EU) 2020/760 g) hvor det er relevant, licensens udløbsdato h) hvor det er relevant, forpligtelsen for erhvervsdrivende til at lade sig registrere i det elektroniske registrerings- og identifikationssystem for licensindehavere (LORI), der er omhandlet i artikel 13 i delegeret forordning (EU) 2020/760, før indgivelse af en licensansøgning.

Artikel 4

Toldkontingentperiode

1. Toldkontingenterne åbnes i en periode på 12 på hinanden følgende måneder (i det følgende benævnt »toldkontingentperiode«). Toldkontingentperioder kan opdeles i delperioder.

2. Toldkontingentperioder og i givet fald -delperioder og den samlede disponible mængde for toldkontingentperioden er fastsat i bilag II til XIII for hvert toldkontingent.

Artikel 5

Maksimumsmængder, der kan ansøges om

1. Den mængde, der ansøges om, må ikke overstige den samlede disponible mængde for den pågældende toldkontingentperiode eller -delperiode.

2. Medmindre andet er fastsat i denne forordning, er den disponible mængde den samlede ikke-tildelte mængde for den resterende toldkontingentperiode eller delperiode.

3. Den disponible mængde omfatter den mængde, der ikke er udnyttet i den foregående toldkontingentdelperiode.

Artikel 6

Indgivelse af ansøgninger om import- og eksportlicenser

1. Ansøgninger om import- og eksportlicenser indgives inden for de første syv kalenderdage af den måned, der går forud for toldkontingentperiodens begyndelse, og inden for de første syv kalenderdage af hver måned i toldkontingentperioden, undtagen i december, hvor der ikke kan indgives ansøgninger.

2. Uanset stk. 1 indgives ansøgninger om import- og eksportlicenser, der er gyldige fra den 1. januar, mellem den 23. og den 30. november i det foregående år.

3. Medmindre andet er fastsat i denne forordning, indgiver de erhvervsdrivende, der ansøger om licens, kun én antagelig ansøgning pr. måned og pr. toldkontingent. I november kan de erhvervsdrivende indgive to ansøgninger pr. toldkontingent: én ansøgning om licenser, der gælder fra december, og én ansøgning om licenser, der gælder fra januar. For importtoldkontingenter, der forvaltes med dokumenter udstedt af eksportlandene, og for eksporttoldkontingenter, der forvaltes af tredjelande, finder henholdsvis artikel 71 og 72 anvendelse.

4. Hvis en ansøger indgiver flere ansøgninger for et toldkontingent end det maksimumsantal, der er fastsat i stk. 3, kan ingen af de ansøgninger, der er indgivet for toldkontingentet, tages i betragtning, og sikkerhedsstillelsen fortabes.

5. Uanset stk. 3 kan erhvervsdrivende, hvis et toldkontingent omfatter forskellige KN-koder, oprindelser eller toldsatser, ansøge om anvendelse af de forskellige KN-koder eller oprindelseslande eller forskellige toldsatser pr. måned. Sådanne ansøgninger indgives samtidig. De licensudstedende myndigheder anser dem som en enkelt ansøgning.

Artikel 7

Oplysninger, der skal angives i visse rubrikker i import- og eksportlicensansøgninger

1. Følgende rubrikker i ansøgningsformularerne vedrørende import- og eksportlicenser i bilag I til gennemførelsesforordning (EU) 2016/1239 skal udfyldes: a) i rubrik 20 i ansøgningsformularen vedrørende importlicens angives følgende: i) importtoldkontingentets løbenummer ii) den værditoldsats og den specifikke toldsats (»toldsats inden for kontingentet«), der gælder for det pågældende produkt b) når det er anført i bilag II til XIII til denne forordning, angives bestemmelseslandet i rubrik 7 i eksportlicensansøgningen, og »ja« afkrydses i denne rubrik c) når det er anført i bilag II til XIII til denne forordning, angives oprindelseslandet i rubrik 8 i eksportlicensansøgningen, og »ja« afkrydses i denne rubrik.

2. medlemsstater, der har et elektronisk ansøgnings- og registreringssystem, registrerer de i stk. 1 omhandlede oplysninger i dette system.

Artikel 8

Afvisning af ansøgninger om import- og eksportlicenser

1. Licensansøgninger, der er ufuldstændige, eller som ikke opfylder kriterierne i denne forordning, i delegeret forordning (EU) 2016/1237 og i gennemførelsesforordning (EU) 2016/1239, afvises.

2. Hvis den licensudstedende myndighed konstaterer, at ansøgningen ikke kan antages til behandling, meddeler den licensudstedende myndighed skriftligt den erhvervsdrivende sin afgørelse derom sammen med begrundelsen for at afvise ansøgningen. Denne meddelelse skal indeholde oplysninger om retten til at klage over afgørelsen om afvisning, om den gældende procedure og fristerne for at klage.

3. Licensansøgninger må ikke afvises på grund af mindre skrivefejl, som ikke ændrer de væsentlige elementer i ansøgningen.

4. Toldagenter eller toldrepræsentanter for ansøgeren har ikke ret til at ansøge om licenser i forbindelse med toldkontingenter, der falder ind under denne forordnings anvendelsesområde. De er ikke indehavere af licenser, der er udstedt i henhold til denne forordning.

Artikel 9

Sikkerhed, der skal stilles ved indgivelse af ansøgning om en import- eller eksportlicens

Hvis udstedelsen af en licens er betinget af, at der stilles en sikkerhed i henhold til artikel 4 i delegeret forordning (EU) 2020/760, skal ansøgeren stille sikkerheden til den licensudstedende myndighed inden udløbet af ansøgningsperioden for det beløb, der er fastsat for hvert toldkontingent i bilag II til XIII til denne forordning.

Artikel 10

Tildelingskoefficient og suspension af indgivelse af licensansøgninger

1. Bortset fra de importtoldkontingenter, der forvaltes med dokumenter udstedt af tredjelande, og de eksporttoldkontingenter, der forvaltes af tredjelande, beregner Kommissionen en tildelingskoefficient for hvert toldkontingent. Medlemsstaterne anvender en koefficient på de mængder, der er omfattet af hver licensansøgning, der er meddelt Kommissionen. Tildelingskoefficienten beregnes på grundlag af de oplysninger, som medlemsstaterne har meddelt, og efter den i stk. 3 omhandlede metode.

2. Kommissionen offentliggør tildelingskoefficienten for hvert toldkontingent på en passende måde på internettet senest den 22. i den måned, hvor medlemsstaterne meddelte Kommissionen om de mængder, der er ansøgt om. Hvis ansøgningen blev indgivet mellem den 23. og den 30. november, offentliggøres tildelingskoefficienten senest den 14. december.

3. Medmindre andet er fastsat i afsnit III, må tildelingskoefficienten for licenser ikke overstige 100 % og beregnes på følgende måde: [(disponibel mængde/ønsket mængde) × 100] %. Tildelingskoefficienten afrundes til seks cifre. Kommissionen justerer tildelingskoefficienten for at sikre, at de mængder, der er disponible i import- eller eksportkontingentperioden eller -delperioden, ikke overskrides.

4. Hvis kontingentmængden for en delperiode eller under systemet med månedlig ansøgning er opbrugt, suspenderer Kommissionen indgivelsen af yderligere ansøgninger indtil udløbet af toldkontingentperioden eller -delperioden. Suspensionen ophæves, når mængder bliver disponible inden for samme toldkontingentperiode efter meddelelse om uudnyttede mængder. Kommissionen underretter de licensudstedende myndigheder i medlemsstaterne om suspensionen, ophævelsen af den og den disponible mængde inden for et toldkontingent på en passende måde på internettet.

5. Import- og eksportlicenser udstedes for de mængder, der fremkommer ved at multiplicere mængderne i import- eller eksportlicensansøgninger med fordelingskoefficienten. Den mængde, der fremkommer ved anvendelse af fordelingskoefficienten, rundes ned til nærmeste enhed.

6. De mængder, der ikke tildeles eller ikke anvendes i en delperiode, fastsættes på grundlag af de oplysninger, som medlemsstaterne har meddelt Kommissionen. Disse mængder lægges til de mængder, der kan omfordeles inden for samme import- eller eksportkontingentperiode.

7. Inden fastsættelsen af tildelingskoefficienten for de toldkontingenter, for hvilke forudgående obligatorisk registrering af erhvervsdrivende i henhold til artikel 11 i delegeret forordning (EU) 2020/760 er påkrævet, kan Kommissionen anmode den kompetente licensudstedende myndighed om at kontrollere oplysningerne om ansøgerne i LORI. En sådan anmodning fremsættes inden kl. 13.00 (Bruxelles-tid) den 15. dag i den måned, hvor medlemsstaterne har meddelt de mængder, der er ansøgt om. For mængder, der er meddelt senest den 6. december, indgives anmodningen dog senest kl. 13.00 (Bruxelles-tid) den 8. december. De licensudstedende myndigheder oplyser en e-mailadresse til Kommissionen, hvortil anmodningerne skal rettes.

8. De licensudstedende myndigheder skal svare på Kommissionens anmodninger, jf. stk. 7, inden kl. 13.00 (Bruxelles-tid) den 21. dag i den måned, der følger efter anmodningen.

9. For anmodninger indgivet senest den 8. december skal den licensudstedende myndighed svare inden kl. 13.00 (Bruxelles-tid) den 7. januar.

10. Hvis den licensudstedende myndighed ikke svarer Kommissionen inden for den frist, der er fastsat i stk. 8 og 9, accepterer den licensudstedende myndighed ikke nogen yderligere licensansøgning fra den pågældende erhvervsdrivende.

Artikel 11

Udstedelse af import- og eksportlicenser

1. Denne artikel finder ikke anvendelse på licenser, der udstedes for importtoldkontingenter, der forvaltes med dokumenter udstedt af tredjelande, og for eksporttoldkontingenter, der forvaltes af tredjelande.

2. Licenserne udstedes kun for ansøgninger, der meddeles til Kommissionen.

3. Licenserne udstedes, efter at Kommissionen har offentliggjort tildelingskoefficienten, og inden månedens udgang.

Undlader Kommissionen på grund af uforudsete omstændigheder at offentliggøre tildelingskoefficienten i den periode, der er omhandlet i artikel 10, stk. 2, udstedes licenserne senest den syvende kalenderdag efter den dag, hvor Kommissionen offentliggjorde tildelingskoefficienten.

4. Licenser, der gælder fra den 1. januar, udstedes i perioden fra den 15. til den 31. december året før.

Undlader Kommissionen på grund af uforudsete omstændigheder at offentliggøre tildelingskoefficienten i den periode, der er omhandlet i artikel 10, stk. 2, udstedes licenserne senest den 14. kalenderdag efter den dag, hvor Kommissionen offentliggjorde tildelingskoefficienten. Hvis udstedelsesdatoen ligger efter den 1. januar, gælder licenserne fra den dato, hvor de blev udstedt, uden ændring af den sidste gyldighedsdag.

Artikel 12

Oplysninger, der skal angives i visse rubrikker i import- og eksportlicenser

1. Følgende rubrikker i formularerne vedrørende import- eller eksportlicenser i bilag I til gennemførelsesforordning (EU) 2016/1239 skal udfyldes således: a) i importlicensens rubrik 20 angives importkontingentets løbenummer b) i importlicensens rubrik 24 angives den værditoldsats og den specifikke toldsats (»toldsats inden for kontingentet«), der gælder for det pågældende produkt c) når det er anført i bilag II til XIII til denne forordning, angives oprindelseslandet i rubrik 8 i importlicensen, og »ja« afkrydses i denne rubrik d) i import- og eksportlicensens rubrik 19 angives en overskydende tolerance på 0, bortset fra produkter, der er omfattet af en importlicens, som er opført i del I i bilaget til delegeret forordning (EU) 2016/1237, for hvilke den overskydende tolerance er 5 %, og i dette tilfælde angives følgende i licensens rubrik 24: »Toldsats inden for kontingentet gældende for den mængde, der er angivet i rubrik 17 og 18« ( 3 ) e) i importlicensens rubrik 24 eller eksportlicensens rubrik 22 angives følgende: »Artikel 3, stk. 4, i forordning (EØF, Euratom) nr. 1182/71 finder ikke anvendelse« ( 4 ), når licensens gyldighedsperiode udløber den sidste dag i toldkontingentperioden.

2. Medlemsstater, der har et elektronisk ansøgnings- og registreringssystem, registrerer disse oplysninger i systemet.

Artikel 13

Gyldighedsperiode for import- og eksportlicenser

1. Artikel 3, stk. 4, i Rådets forordning (EØF, Euratom) nr. 1182/71 ( 5 ) finder ikke anvendelse på fastsættelsen af gyldighedsperioden for import- og eksportlicenser for import- og eksporttoldkontingenter.

2. De licenser, der er udstedt for import- og eksportkontingenter, og som forvaltes efter metoden »samtidig behandling«, jf. artikel 184, stk. 2, litra b), i forordning (EU) nr. 1308/2013, og som er opført i bilag I, er gyldige: a) fra den første kalenderdag i toldkontingentperioden for ansøgninger, der er indgivet forud for toldkontingentperioden, indtil udgangen af toldkontingentperioden b) fra den første kalenderdag i måneden efter indgivelse af ansøgning for ansøgninger indgivet i toldkontingentperioden indtil udgangen af toldkontingentperioden c) fra den 1. januar det følgende år for ansøgninger indgivet mellem den 23. og 30. november i det foregående år indtil udgangen af toldkontingentperioden.

3. Medmindre andet er fastsat i afsnit III eller i bilag I, og hvis toldkontingentperioden er opdelt i delperioder, udløber licenser, der er udstedt for en delperiode, den sidste kalenderdag i den måned, der følger efter udløbet af den pågældende delperiode, men ikke senere end ved udgangen af toldkontingentperioden.

4. Medmindre andet er fastsat i afsnit III er licenser, der er udstedt for importtoldkontingenter, der forvaltes med dokumenter udstedt af tredjelande, gyldige fra datoen for udstedelsen til kl. 23.59 (Bruxelles-tid) den 30. kalenderdag efter den sidste gyldighedsdag for de IMA 1-certifikater eller det ægthedscertifikat, som de er udstedt for. Denne gyldighedsperiode må ikke være længere end udløbet af toldkontingentperioden.

5. Licenser for eksporttoldkontingenter, der forvaltes af tredjelande, er gyldige fra datoen for udstedelsen til den 31. december i det år, hvor de udstedes, med undtagelse af licenser, der udstedes fra den 20. december til den 31. december, som er gyldige fra den 1. januar til den 31. december det følgende år.

6. Forlænges gyldighedsperioden for en import- eller eksportlicens for toldkontingenter på grund af force majeure, jf. artikel 16 i gennemførelsesforordning (EU) 2016/1239, må forlængelsen ikke strække sig ud over toldkontingentperioden.

Artikel 14

Bevis for overgang til fri omsætning og eksport

1. Mængder, der ikke er overgået til fri omsætning eller eksporteret ved udløbet af licensens gyldighedsperiode, betragtes som uudnyttede mængder.

2. Der fremlægges bevis for overgang til fri omsætning samt bevis for eksport og udpassage af Unionens toldområde, jf. artikel 14, stk. 6, i gennemførelsesforordning (EU) 2016/1239.

Artikel 15

Bevis for oprindelse

1. Når det kræves i bilag II til XIII, skal Unionens toldmyndigheder forelægges et gyldigt oprindelsesbevis sammen med en toldangivelse om overgang til fri omsætning for de pågældende produkter. De dokumenter, der kræves for oprindelsesbeviset, er anført for hvert toldkontingent i disse bilag.

2. I særlige tilfælde, jf. bilag II til XIII, fremlægges oprindelsesbeviset ved ansøgning om importlicens.

3. Om nødvendigt kan toldmyndighederne kræve, at klarereren eller importøren beviser produkternes oprindelse i overensstemmelse med artikel 61 i forordning (EU) nr. 952/2013.

Artikel 16

Meddelelse om mængder til Kommissionen

1. Medmindre andet er fastsat i afsnit III, finder kravene i stk. 2-5 anvendelse.

2. Medlemsstaterne giver Kommissionen meddelelse om de samlede mængder, der er omfattet af import- eller eksportlicensansøgninger for hvert toldkontingent: a) ►M3 senest den ◄ den 14. dag i en måned, hvis licensansøgninger indgives i løbet af de første syv kalenderdage af en måned b) ►M3 senest den ◄ den 6. december, hvis licensansøgninger indgives mellem den 23. og den 30. november.

3. Medlemsstaterne giver Kommissionen meddelelse om de mængder, der er omfattet af import- og eksportlicenser, som de har udstedt for hvert toldkontingent: a) ►M3 senest den ◄ den sidste dag i måneden, hvis licensansøgninger for et toldkontingent indgives i løbet af de første syv kalenderdage af måneden b) ►M3 senest den ◄ den 31. december, hvis licensansøgninger for et toldkontingent indgives mellem den 23. og den 30. november c) ►M3 senest den ◄ den 10. dag i måneden efter udstedelsen, for så vidt angår importlicenser, der udstedes på grundlag af dokumenter udstedt af tredjelande.

I det i artikel 11, stk. 3, andet afsnit, omhandlede tilfælde indgives meddelelsen senest syv dage efter den dag, hvor Kommissionen offentliggjorde tildelingskoefficienten. I det i artikel 11, stk. 4, andet afsnit, omhandlede tilfælde indgives meddelelsen senest 14 dage efter den dag, hvor Kommissionen offentliggjorde tildelingskoefficienten.

4. Medlemsstaterne underretter Kommissionen om de uudnyttede mængder, der er omfattet af de udstedte import- og eksportlicenser, efter anmodning fra Kommissionen. De uudnyttede mængder skal svare til forskellen mellem de mængder, der er anført på import- eller eksportlicensernes bagside, og de mængder, for hvilke disse licenser er udstedt.

5. De uudnyttede mængder, der er omfattet af import- eller eksportlicenser, meddeles Kommissionen henholdsvis senest fire måneder og 210 kalenderdage efter udløbet af de pågældende licensers gyldighedsperiode.

6. Hvis toldkontingentperioden er opdelt i delperioder, skal de uudnyttede mængder meddeles sammen med den meddelelse, der er omhandlet i stk. 2, litra a), for den sidste delperiode.

7. Mængderne angives i kilo produktvægt og opdeles efter løbenummer og oprindelse, hvis det er relevant.

▼M6

8. For de meddelelser til Kommissionen, der er omhandlet i denne forordning, og som vedrører toldkontingenterne for oksekød med løbenummer 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 og 09.4004, udtrykkes mængderne i kilo produktvægt pr. oprindelsesland og pr. produktkategori som anført i del B i bilag XV til denne forordning. For toldkontingentet med løbenummer 09.4003 er det dog ikke nødvendigt at give meddelelse om oprindelseslandet.

▼B

9. Artikel 3 i gennemførelsesforordning (EU) 2016/1239 finder anvendelse på de perioder og frister, der er fastsat i denne artikel.

Artikel 17

Meddelelse til Kommissionen af oplysninger vedrørende det elektroniske registrerings- og identifikationssystem for licensindehavere (LORI), ægthedscertifikater og IMA 1-certifikater

1. Fra den 8. til den 16. i den måned, der følger efter udløbet af toldkontingentperioden, giver medlemsstaterne Kommissionen meddelelse om navn, registrerings- og identificeringsnummeret for økonomiske aktører (EORI-nummer) og adresse for indehavere af importlicenser for toldkontingenter, der kræver obligatorisk registrering af erhvervsdrivende og i givet fald af den, licensen er overdraget til.

2. Medlemsstaterne giver Kommissionen meddelelse om hver validering, afvisning eller tilbagetrækning af en ansøgning om registrering i LORI-systemet.

3. Når medlemsstaterne meddeler validering af en ansøgning om registrering i LORI-systemet, skal de indsende de data, der kræves i bilag II til delegeret forordning (EU) 2020/760.

4. Medlemsstaterne underretter Kommissionen om eventuelle ændringer, som de erhvervsdrivende har foretaget i deres oplysninger i LORI.

5. Medlemsstaterne giver for hver erhvervsdrivende, der er registreret i LORI-systemet, Kommissionen meddelelse om hver importlicensansøgning med det pågældende toldkontingent, KN-koderne, de mængder, der ansøges om, og ansøgningsdatoen: a) ►M3 senest den ◄ den 14. dag i en måned, hvis licensansøgninger indgives i løbet af de første syv kalenderdage af en måned b) ►M3 senest den ◄ den 6. december, hvis licensansøgninger indgives mellem den 23. og den 30. november.

6. Medlemsstaterne giver for hvert ægthedscertifikat eller IMA 1-certifikat, som er indgivet af en erhvervsdrivende i forbindelse med toldkontingenter, der forvaltes med dokumenter udstedt af tredjelande, Kommissionen meddelelse om nummeret på den pågældende licens, de har udstedt, og den mængde, der er omfattet af denne licens. Meddelelsen skal indgives, inden den udstedte licens stilles til rådighed for den erhvervsdrivende.

7. Uanset artikel 3, stk. 4, i forordning (EØF, Euratom) nr. 1182/71 udløber perioder og frister i denne artikel ved udløbet af den sidste time på den sidste dag, uanset om det er en lørdag, søndag eller helligdag som fastsat i nævnte forordning.

8. De meddelelser til Kommissionen, der er omhandlet i denne forordning, sendes i overensstemmelse med Kommissionens delegerede forordning (EU) 2017/1183 ( 6 ) og Kommissionens gennemførelsesforordning (EU) 2017/1185 ( 7 ).







AFSNIT III

SEKTORSPECIFIKKE REGLER







KAPITEL 1

Korn







Afdeling 1

Andre kornarter end majs og sorghum som omhandlet i artikel 185 i forordning (EU) nr. 1308/2013

Artikel 18

Toldkontingenter

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved Rådets afgørelse 94/800/EF ( 8 ), og aftalen i form af brevveksling mellem Det Europæiske Fællesskab og Amerikas Forenede Stater, som blev godkendt ved afgørelse 2006/333/EF ( 9 ), er der åbnet toldkontingenter for import af majs til Unionen på de betingelser, der er fastsat i denne forordning.

I overensstemmelse med aftalen i form af brevveksling mellem Det Europæiske Fællesskab og Amerikas Forenede Stater i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994, godkendt ved afgørelse 2006/333/EF, og aftalen mellem Det Europæiske Fællesskab og Canadas regering om afslutning af forhandlingerne i henhold til artikel XXIV, stk. 6, i GATT, og godkendt ved Rådets afgørelse 2007/444/EF ( 10 ), er der åbnet toldkontingenter for import af blød hvede af anden kvalitet end høj kvalitet fra tredjelande til Unionen på de betingelser, der er fastsat i denne forordning.

For hvert toldkontingent er mængden, den importtoldkontingentperiode og de -delperioder, det gælder for, og løbenummeret anført i bilag II til denne forordning.

Artikel 19

Kvalitetsnormer

De kvalitetsnormer og tolerancer, der gælder for blød hvede af anden kvalitet end høj kvalitet henhørende under KN-kode 1001 99 00 , er fastsat i bilag II til Kommissionens forordning (EF) nr. 642/2010 ( 11 ). De analysemetoder, der er omhandlet i del II i bilag I til Kommissionens gennemførelsesforordning (EU) 2016/1240 ( 12 ), finder anvendelse.

Artikel 20

Særlige bestemmelser for toldkontingenter under den samlede økonomi- og handelsaftale med Canada

Overgang til fri omsætning i Unionen af blød hvede med oprindelse i Canada af anden kvalitet end høj kvalitet er betinget af, at der fremlægges et oprindelsescertifikat. Oprindelsescertifikatet afgives på en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres. Ordlyden af oprindelsescertifikatet er angivet i bilag 2 til protokollen om oprindelsesregler og oprindelsesprocedurer til den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side ( 13 ).







Afdeling 2

Majs og sorghum som omhandlet i artikel 185 i forordning (EU) nr. 1308/2013

Artikel 21

Licensansøgningsperiode

Fra datoen for anvendelse af den nulimporttold, der er omhandlet i artikel 21 i delegeret forordning (EU) 2020/760, indgives importlicensansøgninger for de i artikel 185 i forordning (EU) nr. 1308/2013 omhandlede toldkontingenter for majs og sorghum til de spanske og portugisiske myndigheder mellem den 7. og den 11. i hver måned senest kl. 13.00 (Bruxelles-tid).

▼M3

Artikel 22

Ansøgningens og licensens indhold

En af angivelserne i bilag XIV skal i alle tilfælde angives i rubrik 24 i importlicensansøgningen og licensen.

▼B

Artikel 23

Indberetninger til Kommissionen

Fra datoen for anvendelse af den nulimporttold, der er omhandlet i artikel 21 i delegeret forordning (EU) 2020/760 underretter de kompetente spanske og portugisiske myndigheder elektronisk Kommissionen:

a) senest kl. 18.00 (Bruxelles-tid) den 15. dag i hver måned om de samlede mængder, der er omfattet af licensansøgningerne, efter løbenummer

b) før månedens udgang om de samlede mængder pr. KN-kode, der er udstedt importlicenser for.

Artikel 24

Tildelingskoefficient

Kommissionen oplyser de licensudstedende myndigheder om tildelingskoefficienten senest den 22. i den måned, hvor medlemsstaterne har givet meddelelse om de mængder, der er ansøgt om, i overensstemmelse med artikel 23.

Artikel 25

Udstedelse af importlicens

Importlicenserne udstedes af de spanske og portugisiske myndigheder mellem den 23. dag og den sidste dag i hver måned.

Artikel 26

Licensens gyldighed

Uanset artikel 13 er licenser gyldige fra udstedelsesdatoen til udgangen af den anden måned efter denne dato.







KAPITEL 2

Ris

Artikel 27

Toldkontingenter og tildeling af mængder

I overensstemmelse med de indrømmelser, der er givet inden for rammerne af Verdenshandelsorganisationen, og godkendt ved afgørelse 94/800/EF og Rådets forordning (EF) nr. 1095/96 ( 14 ), og resultaterne af forhandlingerne med Thailand, godkendt ved Rådets afgørelse 96/317/EF ( 15 ), er der åbnet toldkontingenter for import af ris, afskallet ris og brudris til Unionen på de betingelser, der er fastsat i denne forordning. For hvert toldkontingent er mængden, den importtoldkontingentperiode og de -delperioder, det gælder for, og løbenummeret anført i bilag III til denne forordning.

De disponible mængder fastsættes pr. delperiode som angivet i bilag III til denne forordning.

Uanset artikel 13 er importlicenser udstedt i den sidste delperiode for importtoldkontingenter med løbenummer 09.4127, 09.4128 ►M6 ————— ◄ og 09.4130 gyldige indtil udgangen af toldkontingentperioden.

Eventuelle uudnyttede mængder under toldkontingenter med løbenummer 09.4112, 09.4116, 09.4117, 09.4118, 09.4119, 09.4127, 09.4128, ►M6 ————— ◄ 09.4130 09.4148, 09.4166 ►M3 , 09.4168, 09.4729, 09.4730 og 09.4731 ◄ i en delperiode overføres til de efterfølgende delperioder, der er angivet i bilag III. Der overføres ingen mængder til den næste kontingentperiode.

▼M6

Mængder under toldkontingentløbenummer 09.4127, 09.4128 og 09.4130, som ikke er udnyttet eller tildelt i de foregående delperioder, overføres til toldkontingentløbenummer 09.4138 pr. 1. oktober hvert år. Dette gælder også for mængder under toldkontingentløbenummer 09.4129, der ikke er tildelt før den 1. september eller udnyttet før den 1. oktober.

▼M3

For toldkontingenterne med løbenummer 09.4729, 09.4730 og 09.4731 giver medlemsstaterne i overensstemmelse med artikel 16 Kommissionen meddelelse om mængderne i produktvægt, og Kommissionen omregner disse mængder til den vægtækvivalent, der er anført i bilag III.

▼B

Artikel 28

Eksportdokumenter

De importlicensansøgninger, der er indgivet for ris og brudris under toldkontingent 09.4127, 09.4128, 09.4129 og 09.4149, ledsages af originaleksemplaret af eksportlicensen, jf. modellen i bilag XIV.2. Eksportlicenserne udstedes af den kompetente myndighed i de tredjelande, der er anført deri. Den mængde, der er angivet i importlicensansøgningen, må ikke overstige den mængde, der er angivet på eksportlicenserne.

Artikel 29

Licensens indhold

I importlicensen for alle løbenumre i bilag III, bortset fra løbenummer 09.4138, 09.4148, 09.4166 ►M3 , 09.4168, 09.4119, 09.4130 og 09.4154 ◄ , angives oprindelseslandet i rubrik 8, og »ja« afkrydses i denne rubrik.

▼M3

Uanset artikel 6, stk. 5, skal ansøgninger om importlicenser for toldkontingenterne med løbenummer 09.4729, 09.4730 og 09.4731 henvise til et enkelt løbenummer og en enkelt KN-kode. Beskrivelsen af produkterne og deres KN-kode anføres i licensansøgningen i henholdsvis rubrik 15 og 16.

Artikel 29a

Ægthedscertifikat

1. Ægthedscertifikatet, der udstedes af et kompetent organ i Vietnam som opført i bilag III, hvoraf det fremgår, at risen tilhører en af de specifikke sorter af aromatisk ris, der er fastsat for toldkontingentet med løbenummer 09.4731, skal udfærdiges i overensstemmelse med modellen i bilag XIV.2 RICE — Del D. Oprindelse i Vietnam. Formularerne skal trykkes og udfyldes på engelsk.

2. Hvert ægthedscertifikat forsynes af de udstedende myndigheder med et individuelt løbenummer i rubrikken øverst til højre. Kopierne har samme løbenummer som originalen.

3. Ægthedscertifikatet er gyldigt i 120 dage fra udstedelsesdatoen. Det er kun gyldigt, hvis rubrikkerne er behørigt udfyldt, og det er underskrevet. Ægthedscertifikatet anses for at være behørigt underskrevet, hvis det angiver udstedelsesdato og -sted, og hvis det er forsynet med den udstedende myndigheds stempel samt underskrift af den eller de personer, der er bemyndiget til at underskrive det.

4. Ægthedscertifikatet skal forelægges for toldmyndighederne med henblik på kontrol af, at betingelserne for at udnytte toldkontingentet med løbenummer 09.4731 er opfyldt. Det kompetente organ i Vietnam, som er opført i bilag III, giver Kommissionen alle relevante oplysninger, som kan bidrage til kontrollen af ægthedscertifikatets oplysninger, navnlig aftryk af de stempler, som det har anvendt.

▼B







KAPITEL 3

Sukker

Artikel 30

Toldkontingenter

I overensstemmelse med de indrømmelser, der er givet inden for rammerne af Verdenshandelsorganisationen, og godkendt ved afgørelse 94/800/EF og forordning (EF) nr. 1095/96, er der åbnet toldkontingenter for import af sukker til Unionen på de betingelser, der er fastsat i denne forordning.

I overensstemmelse med stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, godkendt ved Rådets og Kommissionens afgørelse 2004/239/EF, Euratom ( 16 ), er der åbnet toldkontingenter for import af sukker til Unionen på de betingelser, der er fastsat i denne forordning.

I overensstemmelse med protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Albanien på den anden side for at tage hensyn til Republikken Bulgariens og Rumæniens tiltrædelse af Den Europæiske Union, godkendt ved Rådets afgørelse 2009/330/EF ( 17 ), er der åbnet toldkontingenter for import af sukker til Unionen på de betingelser, der er fastsat i denne forordning.

I overensstemmelse med stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side, godkendt ved Rådets afgørelse 2013/490/EU, Euratom ( 18 ), er der åbnet toldkontingenter for import af sukker til Unionen på de betingelser, der er fastsat i denne forordning.

I overensstemmelse med protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Albanien på den anden side for at tage hensyn til Republikken Bulgariens og Rumæniens tiltrædelse af Den Europæiske Union, godkendt ved Rådets afgørelse (EU) 2017/75 ( 19 ), er der åbnet toldkontingenter for import af sukker til Unionen på de betingelser, der er fastsat i denne forordning.

Sukkertoldkontingenter og særlige betingelser herfor er fastsat i bilag IV til denne forordning.

Artikel 31

Definitioner

I dette kapitel forstås ved:

1) »vægt tel quel«: vægten af sukkeret i foreliggende stand

2) »raffinering«: forarbejdning af råsukker til hvidt sukker, jf. definitionen i punkt 1 og 2 i afdeling A i del II af bilag II til forordning (EU) nr. 1308/2013, og enhver anden tilsvarende teknisk forarbejdning af hvidt sukker i løs afladning.

Artikel 32

Licensens gyldighed

Uanset artikel 13 er importlicensen gyldig til udgangen af den tredje måned efter den måned, hvor den blev udstedt. Den udløber under alle omstændigheder senest den 30. september.

Artikel 33

Meddelelser

Medlemsstaterne meddeler senest den 1. maj hvert år Kommissionen den samlede mængde sukker, der faktisk er blevet importeret, opdelt efter løbenummer, oprindelsesland, den ottecifrede KN-kode og udtrykt i kg vægt tel quel.

Artikel 34

Forpligtelser i forbindelse med WTO-toldkontingenter for sukker

1. For toldkontingenter for sukker med løbenummer 09.4317, 09.4318, 09.4319, 09.4320, 09.4329 og 09.4330 gælder følgende krav: a) overgang til fri omsætning i Unionen er omfattet af proceduren for særligt anvendelsesformål vedrørende raffinering, der er omhandlet i artikel 210 i forordning (EU) nr. 952/2013 b) uanset artikel 239 i Kommissionens delegerede forordning (EU) 2015/2446 ( 20 ) må forpligtelsen til at raffinere ikke overføres til en anden juridisk eller fysisk person c) raffineringen skal finde sted inden for en frist på 180 dage fra frigivelsen af sukkeret til fri omsætning i Unionen d) hvis polariseringsgraden for det importerede råsukker ikke er 96, forhøjes eller nedsættes den tilsvarende importtold med 0,14 % for hver tiendedel grads afvigelse e) »sukker beregnet til raffinering« angives i rubrik 20 i ansøgningsformularen og licensen.

2. For toldkontingenter for sukker med løbenummer 09.4317, 09.4318, 09.4319, 09.4320, 9.4321, 09.4329 og 09.4330 skal en af angivelserne i bilag XIV.3 del A i denne forordning angives i rubrik 20 i ansøgningsformularen og licensen.

Artikel 35

Toldkontingenter for sukker med løbenummer 09.4324, 09.4325, 09.4326 og 09.4327

For toldkontingenterne for sukker under løbenummer 09.4324, 09.4325, 09.4326 og 09.4327 gælder følgende:

1) importlicensansøgninger ledsages af originaleksemplaret af eksportlicensen, jf. modellen i bilag XIV.3 del C, der er udstedt af myndighederne i det pågældende tredjeland. Mængden i importlicensansøgningerne må ikke overstige den mængde, der er anført i eksportlicensen

2) en af angivelserne i bilag XIV.3 del B angives i rubrik 20 i ansøgningsformularen og licensen.







KAPITEL 4

Olivenolie

Artikel 36

Toldkontingenter

I overensstemmelse med Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, godkendt ved Rådets og Kommissionens afgørelse 98/238/EF, EKSF ( 21 ), er der åbnet toldkontingenter for import af jomfruolivenolie til Unionen på de betingelser, der er fastsat i denne forordning.

For hvert toldkontingent er mængden, den importtoldkontingentperiode og de -delperioder, det gælder for, og løbenummeret anført i bilag V til denne forordning.







KAPITEL 5

Frugt og grøntsager







Afdeling 1

Hvidløg

Artikel 37

Toldkontingenter

I overensstemmelse med aftalen i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT, godkendt ved Rådets afgørelse 2001/404/EF ( 22 ), og aftalen i form af brevveksling mellem Det Europæiske Fællesskab og Folkerepublikken Kina i henhold til artikel XXIV, stk. 6, og artikel XXVIII, i den almindelige overenskomst for told og udenrigshandel (GATT) 1994, godkendt ved Rådets afgørelse 2006/398/EF ( 23 ), og aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII, i den almindelige overenskomst for told og udenrigshandel (GATT) 1994, godkendt ved Rådets afgørelse (EU) 2016/1885 ( 24 ), er der åbnet toldkontingenter for import af friske eller kølede hvidløg til Unionen på de betingelser, der er fastsat i denne forordning.

For hvert toldkontingent er mængden, den importtoldkontingentperiode og de -delperioder, det gælder for, og løbenummeret anført i bilag VI til denne forordning.

▼M4 —————

▼B

Artikel 39

Særlige bestemmelser for hvidløg importeret fra visse lande

1. Hvidløg med oprindelse i Iran, Libanon, Malaysia, Taiwan, De Forenede Arabiske Emirater eller Vietnam kan kun frigives til fri omsætning i Unionen, hvis følgende betingelser er opfyldt: a) der fremlægges et oprindelsescertifikat udstedt af de kompetente nationale myndigheder i det pågældende land i overensstemmelse med artikel 57, 58 og 59 i gennemførelsesforordning (EU) 2015/2447 b) produktet blev transporteret direkte fra oprindelseslandet til Unionen.

2. I denne artikel anses et produkt for at være transporteret direkte til Unionen, hvis: a) det transporteres fra et tredjeland til Unionen uden at passere andre tredjelandes område b) det transporteres via et eller flere andre tredjelande end oprindelseslandet, med eller uden omladning eller midlertidig oplagring i sådanne lande, hvis transporten gennem de pågældende lande er berettiget af geografiske årsager eller af transporthensyn, og hvis produkterne: i) er forblevet under toldmyndighedernes tilsyn i transit- eller oplagringslandet eller transit- eller oplagringslandene ii) ikke er overgået til fri omsætning eller til forbrug i transit- eller oplagringslandet eller transit- eller oplagringslandene iii) ikke har undergået anden behandling i transit- eller oplagringslandet eller transit- eller oplagringslandene end aflæsning og genpålæsning eller enhver behandling, der skal sikre, at deres tilstand ikke forringes.

3. Der skal for medlemsstaternes toldmyndigheder fremlægges bevis for, at betingelserne i stk. 2, litra b), er opfyldt. Det består af: a) et gennemgående transportdokument udstedt i oprindelseslandet for forsendelse gennem transitlandet eller -landene eller b) en erklæring fra toldmyndighederne i transitlandet eller -landene, der indeholder: i) en nøjagtig varebeskrivelse ii) datoerne for aflæsning og genpålæsning med identifikationsoplysninger om de anvendte transportmidler iii) en erklæring til attestering af de forhold, som produkterne har været opbevaret under c) andre underbyggende dokumenter, hvis det i litra a) eller b) omhandlede bevis ikke kan fremlægges.

▼M4 —————

▼B







Afdeling 2

Svampe

Artikel 41

Toldkontingenter

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved afgørelse 94/800/EF, er der åbnet toldkontingenter for import af svampekonserves af arten Agaricus til Unionen på de betingelser, der er fastsat i denne forordning. For hvert toldkontingent er mængden, den importtoldkontingentperiode og de -delperioder, det gælder for, og løbenummeret anført i bilag VII til denne forordning.







KAPITEL 6

Oksekød

Artikel 42

Toldkontingenter og mængder

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved afgørelse 94/800/EF, er der åbnet toldkontingenter for import af frosset kød af hornkvæg til Unionen på de betingelser, der er fastsat i denne forordning.

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved forordning (EF) nr. 1095/96, er der åbnet toldkontingenter for import af frosset mellemgulv af hornkvæg til Unionen på de betingelser, der er fastsat i denne forordning.

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved forordning (EF) nr. 1095/96, er der åbnet toldkontingenter for import af fersk, kølet og frosset oksekød af høj kvalitet og frosset bøffelkød til Unionen på de betingelser, der er fastsat i denne forordning.

I overensstemmelse med aftalen mellem Det Europæiske Fællesskab og Det Schweiziske Forbund om handel med landbrugsprodukter, godkendt ved Rådets og Kommissionens afgørelse 2002/309/EF, Euratom ( 25 ), er der åbnet toldkontingenter for import af tørret udbenet kød af hornkvæg og levende hornkvæg på de betingelser, der er fastsat i denne forordning.

I overensstemmelse med stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, godkendt ved afgørelse 2004/239/EF, Euratom, interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender, godkendt ved Rådets afgørelse 2008/474/EF ( 26 ), interimsaftalen om samhandel og handelsrelaterede anliggender mellem Det Europæiske Fællesskab på den ene side og Republikken Serbien på den anden side, godkendt ved Rådets afgørelse 2010/36/EF ( 27 ), stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side, godkendt ved Rådets og Kommissionens afgørelse 2010/224/EU, Euratom ( 28 ), og stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo ( 29 ) på den anden side, godkendt ved Rådets afgørelse 2016/342 ( 30 ), er der åbnet toldkontingenter for import af »baby beef« til Unionen på de betingelser, der er fastsat i denne forordning.

I overensstemmelse med aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side, godkendt ved Rådets afgørelse 2005/269/EF ( 31 ), er der åbnet toldkontingenter for import af fersk, kølet eller frosset oksekød til Unionen på de betingelser, der er fastsat i denne forordning.

I overensstemmelse med aftalen i form af brevveksling mellem Det Europæiske Fællesskab og Australien i henhold til artikel XXIV, stk. 6, og artikel XXVIII, i den almindelige overenskomst for told og udenrigshandel (GATT) 1994 med hensyn til ændringer af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Den Europæiske Union, godkendt ved Rådets afgørelse 2006/106/EF ( 32 ), er der åbnet toldkontingenter for import af frosset oksekød til forarbejdning til Unionen på de betingelser, der er fastsat i denne forordning.

I overensstemmelse med den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, hvis midlertidige anvendelse blev godkendt ved Rådets afgørelse 2017/38 ( 33 ), er der åbnet toldkontingenter for import af kød af hornkvæg og svin til Unionen på de betingelser, der er fastsat i denne forordning.

I overensstemmelse med associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, godkendt ved Rådets afgørelse (EU) 2017/1247 ( 34 ), er der åbnet toldkontingenter for import af fersk og frosset oksekød, fersk og frosset svinekød, æg, ægprodukter og albuminer til Unionen på de betingelser, der er fastsat i denne forordning.

Toldkontingenterne for oksekød og de særlige betingelser herfor er fastlagt i bilag VIII.

Artikel 43

Særlige bestemmelser for importtoldkontingenter, der forvaltes med dokumenter udstedt af tredjelande, og for toldkontingent 09.4002

1. Denne artikel finder anvendelse på toldkontingenter, der forvaltes med dokumenter udstedt af tredjelande, og på toldkontingenter under løbenummer 09.4002.

2. Ved overgang til fri omsætning af de mængder, der er importeret under de i stk. 1 omhandlede toldkontingenter, forelægger importøren toldmyndighederne en importlicens og et ægthedscertifikat eller en kopi heraf.

3. Ægthedscertifikatet udfærdiges efter modellen i bilag XIV.

4. Ægthedscertifikatet udfærdiges på et af EU's eller eksportlandets officielle sprog.

5. Ægthedscertifikatet forsynes af de udstedende myndigheder med et individuelt løbenummer.

6. Ægthedscertifikatet er kun gyldigt, hvis det er behørigt udfyldt og påtegnet af den udstedende myndighed i det oprindelsestredjeland, der er anført i bilaget for det pågældende importtoldkontingent.

7. Ægthedscertifikatet anses for at være behørigt påtegnet, hvis det angiver udstedelsesdato og -sted, og hvis det er forsynet med et stempel eller den udstedende myndigheds stempel samt underskrift af den eller de personer, der er bemyndiget til at underskrive det.

8. De mængder, der er angivet i importlicensen, skal opdeles pr. KN-kode.

▼M6

9. De importlicenser, der udstedes for toldkontingentet med løbenummer 09.4002, er gyldige i tre måneder fra deres respektive udstedelsesdag. Licenser, der er udstedt inden toldkontingentperiodens begyndelse, er gyldige i tre måneder fra den 1. juli.

▼B

10. Ansøgninger om toldkontingent 09.4002 kan for samme kontingentløbenummer omfatte et eller flere af de produkter, der er omfattet af de KN-koder eller grupper af KN-koder, der er anført i del A i bilag XV for dette toldkontingent. Hvis en ansøgning omfatter flere KN-koder, angives det for hver KN-kode eller gruppe af KN-koder, hvilken mængde der ansøges om. Alle KN-koder angives i rubrik 16 i licensansøgningen og i licensen, og deres beskrivelse angives i licensansøgningens og licensens rubrik 15.

Artikel 44

Ansøgninger om og udstedelse af importlicenser for toldkontingenter, der forvaltes med dokumenter udstedt af tredjelande

1. Importlicensansøgningen og importlicensen indeholder i rubrik 8 de angivelser, der er anført for det pågældende toldkontingent, i rubrikken »Særlige oplysninger, der skal angives i licensen« i bilag VIII.

2. Ved ansøgning om importlicens fremsender ansøgeren ægthedscertifikatet og en kopi heraf til den licensudstedende myndighed. Myndighederne kan kun udstede importlicensen, efter at det er godtgjort, at ægthedscertifikatet svarer til de oplysninger, der er modtaget fra Kommissionen via de ugentlige meddelelser.

Hvis der kun er forelagt en kopi af ægthedscertifikatet, eller hvis originalen af ægthedscertifikatet er blevet forelagt, men oplysningerne i dette dokument ikke er i overensstemmelse med Kommissionens oplysninger, skal myndighederne anmode licensansøgeren om at stille yderligere sikkerhed i henhold til artikel 45.

Artikel 45

Yderligere sikkerhed for toldkontingenter, der forvaltes med dokumenter udstedt af tredjelande

1. Licensansøgeren skal i de i artikel 44, stk. 2, andet afsnit, nævnte tilfælde stille en yderligere sikkerhed svarende til den for de pågældende produkter tilsvarende told for de begunstigede lande i henhold til den fælles toldtarif, der gælder den dag, hvor ansøgningen om importlicens indgives.

En sådan yderligere sikkerhed er dog ikke påkrævet, hvis eksportlandets myndighed har forelagt en kopi af ægthedscertifikatet ved hjælp af det i artikel 72, stk. 8, omhandlede informationssystem.

2. Medlemsstaterne frigiver den supplerende sikkerhed, når de modtager originalen af ægthedscertifikatet, og finder det godtgjort, at indholdet svarer til Kommissionens oplysninger.

3. Den yderligere sikkerhed, der ikke er frigivet, fortabes og inddrages som told.

Artikel 46

Toldkontingenter for fersk og frosset oksekød med oprindelse i Canada

1. Overgangen til fri omsætning i Unionen af fersk og frosset oksekød med oprindelse i Canada er betinget af, at der fremlægges et oprindelsescertifikat. Oprindelsescertifikatet afgives på en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres. Ordlyden af oprindelsescertifikatet er angivet i bilag 2 til protokollen om oprindelsesregler og oprindelsesprocedurer til den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side.

2. De omregningsfaktorer, der er anført i del B i bilag XVI, anvendes til at omregne produktvægt til slagtekropsækvivalent for toldkontingenterne under løbenummer 09.4280 og 09.4281.

3. Ved beregningen af beviset for handel og i givet fald referencemængden korrigeres vægten ved hjælp af de omregningsfaktorer, der er fastsat i del B i bilag XVI.

4. Ansøgninger om importlicenser indgives i løbet af de første syv dage i den anden måned forud for hver delperiode som omhandlet i bilag VIII.

5. Hvis der stadig er disponible mængder efter den første ansøgningsperiode inden for en given delperiode, kan de ansøgere, der kan komme i betragtning, indgive nye ansøgninger om importlicenser i de to følgende ansøgningsperioder, jf. artikel 6 i denne forordning. I sådanne tilfælde kan ledere af fødevarevirksomheder med virksomheder, der er godkendt i henhold til artikel 4 i Europa-Parlamentets og Rådets forordning (EF) nr. 853/2004 ( 35 ), ansøge uden at fremlægge bevis for handel.

6. Importlicensen udstedes fra den 23. dag til udgangen af den måned, hvor ansøgningerne blev indgivet.

7. Importlicensen er gyldig i fem måneder fra udstedelsesdatoen, jf. artikel 7 i gennemførelsesforordning (EU) 2016/1239, eller fra den første dag i den delperiode, for hvilken importlicensen er udstedt, idet den seneste dato er gældende. Importlicensen udløber dog senest den 31. december.

8. En licensindehaver kan returnere uudnyttede licensmængder før licensens udløb og senest fire måneder inden udgangen af toldkontingentperioden. Hver licensindehaver kan returnere op til 30 % af sin licensmængde.

9. Hvis en del af licensen returneres i overensstemmelse med stk. 8, frigives 60 % af den tilsvarende sikkerhed.

Artikel 47

Fælles bestemmelser

1. Ægthedscertifikatet er gyldigt i tre måneder fra udstedelsesdatoen og under ingen omstændigheder længere end den sidste dag i toldkontingentperioden.

2. De meddelte mængder angives i kg produktvægt og, når det er relevant, omregnet til kg udbenet produktvægt.

3. I dette kapitel betragtes kød som ved indførslen til Unionens toldområde foreligger i frosset tilstand med en indre temperatur på – 12 °C eller derunder som »frosset kød«.







KAPITEL 7

Mælk og mejeriprodukter







Afdeling 1

Importkontingenter

Artikel 48

Toldkontingenter

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved afgørelse 94/800/EF, afgørelse nr. 1/98 truffet af associeringsrådet EF-Tyrkiet den 25. februar 1998 om handelsordningen for landbrugsprodukter ( 36 ), aftalen om handel, udvikling og samarbejde med Den Sydafrikanske Republik på den anden side, hvis midlertidige anvendelse blev godkendt ved Rådets afgørelse 1999/753/EF ( 37 ), aftalen mellem Det Europæiske Fællesskab og Det Schweiziske Forbund om handel med landbrugsprodukter, godkendt ved afgørelse 2002/309/EF, Euratom, aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter, godkendt ved Rådets afgørelse 2011/818/EU ( 38 ), den økonomiske partnerskabsaftale med Cariforumlandene, godkendt ved Rådets afgørelse 2008/805/EF ( 39 ), er der åbnet toldkontingenter for import af mejeriprodukter til Unionen på de betingelser, der er fastsat i denne forordning. I overensstemmelse med associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, godkendt ved afgørelse (EU) 2017/1247, er der åbnet toldkontingenter for import af mejeriprodukter til Unionen på de betingelser, der er fastsat i denne forordning.

I overensstemmelse med aftalen i form af brevveksling mellem Den Europæiske Union og Island om yderligere handelspræferencer for landbrugsprodukter, godkendt ved Rådets afgørelse (EU) 2017/1913 ( 40 ), er der åbnet toldkontingenter for import af mejeriprodukter til Unionen på de betingelser, der er fastsat i denne forordning.

Toldkontingenterne for mælk og mejeriprodukter og de særlige betingelser herfor er fastlagt i bilag IX.

Artikel 49

Toldkontingenter for newzealandsk ost

1. Denne artikel finder anvendelse på toldkontingenterne under løbenummer 09.4514 og 09.4515.

2. Toldmyndighederne angiver IMA 1-certifikatets løbenummer i importlicensens rubrik 31.

3. IMA 1-certifikatet udfærdiges efter modellen i bilag XIV.

Artikel 50

Toldkontingenter for newzealandsk smør

1. Denne artikel finder anvendelse på toldkontingenterne under løbenummer 09.4195 og 09.4182.

2. Toldmyndighederne angiver IMA 1-certifikatets løbenummer i importlicensens rubrik 31.

3. Ved udtrykket »mindst seks uger gammelt« i beskrivelsen af toldkontingenterne for newzealandsk smør forstås smør, der er mindst seks uger gammelt på det tidspunkt, hvor toldmyndighederne får forelagt en angivelse til overgang til fri omsætning.

4. For newzealandsk smør, som importeres til Unionen, skal det i alle afsætningsled fremgå af emballagen og den dertil svarende faktura, at det er af newzealandsk oprindelse. Hvis newzealandsk smør blandes med smør med oprindelse i Unionen, og det blandede smør er beregnet til direkte konsum og markedsføres i pakninger på højst 500 g, er det tilstrækkeligt, at det blandede smørs newzealandske oprindelse kun fremgår af den tilsvarende faktura.

5. IMA 1-certifikatet udfærdiges efter modellen i bilag XIV.

6. Uanset artikel 5, stk. 1, gælder det for toldkontingentet for newzealandsk smør under løbenummer 09.4195, at ansøgninger om importlicenser pr. ansøger ikke må overstige 125 % af de mængder, som ansøgeren har frigivet til fri omsætning under toldkontingenterne med løbenummer 09.4195 og 09.4182 i løbet af de 24 måneder før november måned forud for toldkontingentperioden.

7. Uanset artikel 5, stk. 1, gælder det for toldkontingentet for newzealandsk smør under løbenummer 09.4182, at ansøgninger om importlicenser pr. ansøger ikke må overstige 20 ton og 10 % af den mængde, der er disponibel for toldkontingentdelperioden.

8. De mængder, som myndighederne har meddelt Kommissionen for toldkontingenterne under løbenummer 09.4195 og 09.4182, fordeles på de enkelte KN-koder.

Artikel 51

Overvågning af vægten og fedtindholdet i smør med oprindelse i New Zealand

1. Reglerne for overvågning af vægten og fedtindholdet samt konsekvenserne af denne overvågning findes i del A.3 i bilag XIV.5. Kontrol af angivelser til overgang til fri omsætning i Unionen omfatter kontrol som fastsat i bilag XIV. Hvis smørret ikke opfylder kravene til sammensætning, mistes retten til præferencebehandling for hele partiet, der er omfattet af den pågældende toldangivelse. Hvis en angivelse til overgang til fri omsætning er blevet antaget, og toldmyndighederne konstaterer, at reglerne ikke er overholdt, opkræver de den importtold, der er fastsat i bilag I til Rådets forordning (EØF) nr. 2658/87 ( 41 ). Den erhvervsdrivende kan returnere licensen for den mængde, for hvilken reglerne ikke er overholdt, i hvilket tilfælde den licensudstedende myndighed giver meddelelse om, at denne mængde er ubrugt, og den tilsvarende sikkerhed frigives.

2. Medlemsstaterne giver Kommissionen meddelelse om resultaterne af den overvågning, der udføres i hvert kvartal i henhold til del A.3 i bilag XIV.5, senest den tiende dag i den første måned af det efterfølgende kvartal. I meddelelsen oplyses følgende: a) generelle oplysninger: i) smørproducentens navn ii) kode til identifikation af partiet iii) partiets størrelse i kg iv) kontroldatoen (dag/måned/år) b) vægtkontrol: stikprøvens størrelse (antal kartoner) c) data vedrørende gennemsnittet: i) aritmetisk gennemsnit af nettovægten pr. karton i kg (som specificeret på IMA 1-certifikatet, rubrik 9) ii) aritmetisk gennemsnit af nettovægten af kartonerne i prøven i kg iii) om der er stor forskel mellem det aritmetiske gennemsnit af nettovægten, som er konstateret i Unionen, og det angivne gennemsnit (N = nej, J = ja) d) data vedrørende standardafvigelsen: i) standardafvigelsen for nettovægten pr. karton i kg (som specificeret på IMA 1-certifikatet, rubrik 9) ii) standardafvigelsen for nettovægten af kartonerne i prøven (kg) iii) om der er stor forskel mellem standardafvigelsen for nettovægten, som er konstateret i Unionen, og den angivne standardafvigelse (N = nej, J = ja) e) kontrol af fedtindholdet f) stikprøvens størrelse (antal kartoner) g) data vedrørende gennemsnittet: i) aritmetisk gennemsnit af fedtindholdet i kartonerne i prøven i % af fedt ii) om det aritmetiske gennemsnit af fedtindholdet, som er konstateret i Unionen, overstiger 84,4 % (N= nej, J = ja).

Artikel 52

Toldkontingenter for mejeriprodukter, der forvaltes med dokumenter udstedt af tredjelande

1. De toldkontingenter, der forvaltes med dokumenter udstedt af tredjelande, er opført i bilag I.

2. Importlicenser for disse toldkontingenter skal omfatte den samlede nettomængde, der er anført i IMA1-certifikatet.

Artikel 53

IMA1-certifikat for mejeriprodukter

1. IMA 1-certifikatet udfærdiges efter modellen i bilag XIV. IMA 1-certifikatets rubrik 3 vedrørende køber og rubrik 6 vedrørende bestemmelsesland udfyldes ikke.

Hvert IMA 1-certifikat forsynes med et serienummer, som tildeles af den udstedende myndighed. Der udfærdiges et IMA 1-certifikat for hver produkttype for produkter, der er omhandlet i bilag IX.

2. Certifikatet omfatter hele den mængde af produkter, der skal forlade det udstedende lands område.

3. IMA 1-certifikatet er gyldigt fra udstedelsesdatoen og indtil udgangen af den ottende måned efter udstedelsen. De er ikke gyldige efter den 31. december i det år, hvor de blev udstedt.

4. Uanset stk. 3 kan IMA 1-certifikater, der er gyldige fra den 1. januar, udstedes fra den 1. november året før. De tilhørende importlicensansøgninger kan dog først indgives fra den første dag i toldkontingentperioden.

5. Reglerne for, hvornår et IMA 1-certifikat kan annulleres, ændres, erstattes eller korrigeres, findes i bilag XIV.

▼M3

6. En behørigt påtegnet og identificeret kopi af IMA 1-certifikatet fremlægges sammen med den tilsvarende importlicens og de produkter, som de vedrører, for toldmyndighederne i den importerende medlemsstat på samme tidspunkt, hvor angivelsen til overgang til fri omsætning i Unionen afleveres.

▼B

Artikel 54

IMA1-udstedende myndigheder

1. IMA-certifikatet er kun gyldigt, hvis det er korrekt udfyldt og behørigt påtegnet af en af de i bilag XIV angivne udstedende myndigheder. Certifikatet er behørigt påtegnet, når det angiver udstedelsesstedet og udstedelsesdatoen, samt er forsynet med den udstedende myndigheds stempel og underskrevet af den eller de i så henseende bemyndigede personer.

2. Et udstedende organ må kun angives i bilag XIV, hvis det opfylder følgende betingelser: a) det er anerkendt som sådant af eksportlandet b) det forpligter sig til på anmodning at meddele Kommissionen og medlemsstaterne alle relevante og nødvendige oplysninger til bedømmelse af angivelserne i certifikaterne c) det forpligter sig til at sende Kommissionen en kopi af hvert påtegnet IMA 1-certifikat med det relevante identifikationsnummer og for hele den omfattede mængde på udstedelsesdatoen eller senest syv dage efter denne dato, og i givet fald at meddele Kommissionen enhver annullering, korrigering eller ændring af certifikaterne. Dette bør ske ved hjælp af det informationssystem, der er omhandlet i artikel 72, stk. 8 d) for produkter, der henhører under KN-kode 0406, hvor det eksportland, der udsteder IMA 1-certifikater ikke har adgang til det informationssystem, der er omhandlet i artikel 72, stk. 8, forpligter det sig til senest den 15. januar at meddele Kommissionen følgende for hvert kontingent for sig: i) det samlede antal certifikater, der er udstedt for det foregående kontingentår, med identifikationsnummer for hvert certifikat og de mængder, som det omfatter, ii) det samlede antal IMA 1-certifikater, der er udstedt for den pågældende toldkontingentperiode og den samlede mængde, som de omfatter, og iii) meddelelse om annullering, korrigering eller ændring af IMA 1-certifikaterne eller udstedelse af kopier af IMA 1-certifikater, jf. bilag XIV, samt alle relevante oplysninger herom.

3. Hvis en udstedende myndighed ikke længere opfylder betingelserne i denne artikel, fjernes den fra bilag XIV.







Afdeling 2

Eksportkontingenter

Artikel 55

Eksportkontingent for mælkepulver åbnet af Den Dominikanske Republik

1. I overensstemmelse med den økonomiske partnerskabsaftale med Cariforumlandene på den ene side og Det Europæiske Fællesskab og dets medlemsstater på den anden side er der åbnet et toldkontingent for eksport til Den Dominikanske Republik af mælkepulver med oprindelse i EU på de betingelser, der er fastsat i denne forordning.

2. EU-eksportører tildeles et eksportkontingent på 22 400 ton af alle produkter henhørende under KN-kode 0402 10 , 0402 21 og 0402 29 .

3. Kontingentperioden løber fra den 1. juli til den 30. juni det følgende år.

4. EU-eksportørerne er erhvervsdrivende, hvis navn og EORI-nummer er anført på den pågældende udførselsangivelse. De forelægger en attesteret kopi af eksportlicensen og en behørigt påtegnet kopi af udførselsangivelsen for hver sending for myndighederne i Den Dominikanske Republik.

5. Der kan indgives ansøgninger om eksportlicenser for alle produkter henhørende under KN-kode 0402 10 , 0402 21 og 0402 29 , som udelukkende er fremstillet i Unionen af mælk, der udelukkende er fremstillet i Unionen. Ansøgerne erklærer skriftligt, at disse betingelser er opfyldt. De forpligter sig ligeledes skriftligt til på myndighedernes anmodning at fremlægge dokumentation for, at disse betingelser er opfyldt. Myndighederne kan kontrollere den fremlagte dokumentation ved kontrol på stedet.

Artikel 56

Supplerende regler gældende for eksportlicenser, der udstedes for mælkepulver inden for rammerne af det kontingent, der er åbnet af Den Dominikanske Republik

1. Licenser, der er udstedt inden for rammerne af det kontingent, der er åbnet af Den Dominikanske Republik, medfører en forpligtelse til at eksportere til Den Dominikanske Republik.

2. Sikkerhedsstillelsen i forbindelse med en licens frigives ved fremlæggelse af den dokumentation, der er omhandlet i artikel 14, stk. 4 og 5, i gennemførelsesforordning (EU) 2016/1239, og af følgende: a) en kopi af det elektroniske eller fysiske konnossement, søfragtbrev eller luftfragtbrev vedrørende de produkter, som udførselsangivelsen blev indgivet for, med angivelse af Den Dominikanske Republik som det endelige bestemmelsessted eller b) en udskrift af de elektroniske sporingsoplysninger for transporten, der er genereret uafhængigt af eksportøren, for så vidt de kan kædes sammen med udførselsangivelsen, med angivelse af Den Dominikanske Republik som det endelige bestemmelsessted.

3. Ansøgningen om eksportlicens og eksportlicensen skal indeholde følgende oplysninger: a) I rubrik 7 angives »Den Dominikanske Republik« som bestemmelsesland, og »ja« afkrydses i denne rubrik b) I rubrik 20 angives: »Gennemførelsesforordning (EU) 2020/761 Toldkontingent fra den 1. juli 20… til den 30. juni 20… for mælkepulver som omhandlet i tillæg 2 til bilag III til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvis undertegnelse og midlertidige anvendelse er blevet godkendt ved Rådets afgørelse 2008/805/EF«.

Artikel 57

Tildelingskoefficient for eksportkontingentet for mælkepulver åbnet af Den Dominikanske Republik

1. Hvis der indgives licensansøgninger for større mængder end de disponible mængder, beregner Kommissionen en tildelingskoefficient. Det beløb, der fremkommer ved anvendelse af tildelingskoefficienten, rundes ned til nærmeste kg.

2. Hvis anvendelsen af tildelingskoefficienten indebærer, at der pr. ansøger fastsættes en mængde på under 20 ton, kan ansøgeren trække sin licensansøgning tilbage. I så fald underretter han myndighederne herom senest tre hverdage efter offentliggørelsen af Kommissionens beslutning. Sikkerheden frigives straks efter modtagelsen af meddelelsen.

3. Den licensudstedende myndighed meddeler senest ti dage efter offentliggørelsen af tildelingskoefficienten Kommissionen de mængder, for hvilke ansøgerne har trukket deres licensansøgninger tilbage, opdelt efter KN-kode.

Artikel 58

Eksportkontingenter for ost åbnet af USA

I overensstemmelse med de indrømmelser, der er givet inden for rammerne af Verdenshandelsorganisationen, er der åbnet toldkontingenter for eksport af mejeriprodukter med oprindelse i EU henhørende under KN-kode 0406 til USA på de betingelser, der er fastsat i denne forordning.

Mængden af hvert toldkontingent og eksporttoldkontingentperioden for dette kontingent er fastsat i bilag XIII til denne forordning.

Artikel 59

Eksportlicenser udstedt inden for rammerne eksportkontingenterne for ost åbnet af USA

1. For produkter henhørende under KN-kode 0406 som fastsat i bilag XIII skal der fremlægges en eksportlicens, hvis de eksporteres til USA i henhold til: a) det supplerende kontingent, der følger af WTO-landbrugsaftalen b) de toldkontingenter, der oprindeligt var en følge af Tokyo-runden, og som USA indrømmede Østrig, Finland og Sverige i Uruguay-rundens liste XX c) de toldkontingenter, der oprindeligt var en følge af Uruguay-runden, og som USA indrømmede Tjekkiet, Ungarn, Polen og Slovakiet i Uruguay-rundens liste XX.

2. Uanset artikel 6 indgives ansøgninger om eksportlicenser til myndighederne fra den 1. til den 10. september året før det kontingentår, for hvilket der tildeles eksportlicenser. Alle ansøgninger indgives samtidig til en medlemsstats licensudstedende myndighed.

3. Licensansøgningen og licensen indeholder i rubrik 16 den ottecifrede KN-kode. Licenserne gælder dog også for andre koder henhørende under KN-position 0406.

4. Ved ansøgninger om eksportlicenser skal det godgøres, at den udpegede importør er et datterselskab til ansøgeren.

5. Ansøgerne anfører følgende i ansøgningerne: a) betegnelsen på den produktgruppe, der er omfattet af det amerikanske kontingent ifølge tillægsbemærkning 16 til 23 og 25 i kapitel 4 i »Harmonized Tariff Schedule of the United States of America« b) varebeskrivelserne ifølge »Harmonized Tariff Schedule of the United States of America« c) navn og adresse på den importør, som ansøgeren har udpeget i USA.

6. Ansøgningen om eksportlicens og eksportlicensen skal indeholde følgende oplysninger: a) I rubrik 7 angives »USA« som bestemmelseslandet, og »ja« afkrydses i denne rubrik b) I rubrik 20 angives: i) »Eksport til Amerikas Forenede Stater ii) Kontingent for kalenderåret xxxx — artikel 58-63 i gennemførelsesforordning (EU) 2020/761 iii) Kontingentbetegnelse: … iv) Gyldig fra 1. januar til 31. december xxxx«. c) I rubrik 22 angives: »Licensen er gyldig for alle produkter henhørende under KN-position 0406«.

7. For hvert kontingent, der er anført i kolonne 3 i bilag XIV.5 — B1, kan hver ansøger indgive en eller flere licensansøgninger, forudsat at den samlede mængde, der ansøges om pr. kontingent, ikke overstiger de maksimumsmængder, der er fastsat i følgende afsnit.

Med henblik herpå og i det tilfælde, at den disponible mængde i kolonne 4, der står til rådighed for en af de i kolonne 2 i bilag XIV.5 — B1 nævnte produktgrupper, er fordelt mellem kontingentet fra Uruguay-runden og kontingentet fra Tokyo-runden, skal begge kontingenter betragtes som to separate kontingenter.

Med hensyn til kontingenterne med betegnelserne 22-Tokyo, 22-Uruguay, 25-Tokyo og 25-Uruguay i kolonne 3 i bilag XIV.5 — B1, skal den samlede mængde, der ansøges om pr. kontingent, omfatte mindst 10 ton og må ikke overstige den mængde, der er disponibel under det pågældende kontingent som fastsat i kolonne 4 i samme bilag.

Med hensyn til de øvrige kontingenter i kolonne 3 i bilag XIV.5 — B1 skal den samlede mængde, der ansøges om pr. kontingent, omfatte mindst 10 ton, men højst 40 % af den mængde, der er disponibel under det pågældende kontingent som fastsat i kolonne 4 i samme bilag.

▼M3

8. Ansøgninger om eksportlicenser skal ledsages af en erklæring fra den udpegede importør i USA, hvoraf det fremgår, at importøren er berettiget til at importere i henhold til USA's regler om toldkontingenter for indførsel af mejeriprodukter i del 6 i underafsnit A i afsnit 7 i Code of Federal Regulations. I tilfælde af en elektronisk ansøgning kan der forelægges en elektronisk kopi af denne erklæring.

▼B

9. Oplysninger om de kontingenter, som USA har åbnet, fremlægges sammen med ansøgningen om eksportlicens og forelægges i overensstemmelse med modellen i bilag XIV.

10. Uanset artikel 11 i denne forordning udstedes eksportlicenserne senest den 15. december året før kontingentåret for de mængder, for hvilke licenserne er tildelt.

Artikel 60

Frigivelse af sikkerhed inden for rammerne af eksportkontingenterne for ost åbnet af USA

Sikkerhedsstillelsen i forbindelse med en licens frigives ved fremlæggelse af den dokumentation, der er omhandlet i artikel 14, stk. 4 og 5, i gennemførelsesforordning (EU) 2016/1239, og af følgende

a) en kopi af det elektroniske eller fysiske konnossement, søfragtbrev eller luftfragtbrev (»Bill of Lading«) eller oversøiske fragt- eller luftfragtbrev vedrørende de produkter, som udførselsangivelsen blev indgivet for, med angivelse af USA som det endelige bestemmelsessted eller

b) en udskrift af de elektroniske sporingsoplysninger for transporten, der er genereret uafhængigt af eksportøren, for så vidt de kan kædes sammen med udførselsangivelsen, med angivelse af USA som det endelige bestemmelsessted.

Artikel 61

Meddelelser vedrørende eksportkontingenter for ost åbnet af USA

1. Medlemsstaterne meddeler senest den 18. september hvert år Kommissionen de ansøgninger, der er indgivet for hvert af de toldkontingenter for ost, som USA har åbnet. Der gives ligeledes meddelelse om, at der ikke er indgivet ansøgninger.

2. Meddelelsen omfatter for hvert kontingent: ▼M3 a) en liste over ansøgere med angivelse af navn, adresse og, hvis relevant, EORI-nummer ▼B b) de mængder, som hver ansøger har ansøgt om, opdelt efter KN-kode og koden i »Harmonized Tariff Schedule of the United States of America« c) navn og adresse samt referencenummer på den af ansøgeren udpegede importør.

3. Medlemsstaterne meddeler senest den 15. januar hvert år Kommissionen de mængder, opdelt efter KN-kode, som de har udstedt licenser for.

Artikel 62

Tildelingskoefficient for eksportkontingenter for ost åbnet af USA

1. Uanset artikel 10 beregner og offentliggør Kommissionen senest den 31. oktober en tildelingskoefficient, hvis ansøgninger om eksportlicenser for et kontingent overstiger den disponible mængde for det pågældende år. Om nødvendigt kan der anvendes en tildelingskoefficient på over 100 %.

2. Hvis de tildelte mængder som følge af anvendelsen af tildelingskoefficienten bliver på under 10 ton pr. kontingent for en ansøger, kan ansøgeren trække sin licensansøgning tilbage. I så fald underretter ansøgeren den licensudstedende myndighed herom senest tre arbejdsdage efter Kommissionens offentliggørelse af tildelingskoefficienten.

3. Myndigheden meddeler senest ti dage efter offentliggørelsen af tildelingskoefficienten Kommissionen de mængder, for hvilke ansøgerne har trukket deres licensansøgninger tilbage, opdelt efter KN-kode.

4. Hvis der ansøges om eksportlicenser for produktmængder, som ikke overstiger de disponible mængder for det pågældende år, kan Kommissionen tildele de resterende mængder til ansøgere i forhold til de mængder, der er ansøgt om, ved anvendelse af en tildelingskoefficient. Den mængde, der bliver resultatet af at anvende koefficienten, rundes ned til det nærmeste hele kg. I så fald skal de erhvervsdrivende senest en uge efter offentliggørelsen af tildelingskoefficienten give den berørte medlemsstats myndigheder meddelelse om, hvilken supplerende mængde de accepterer. Den stillede sikkerhed forhøjes tilsvarende.

5. Myndigheden meddeler senest to uger efter offentliggørelsen af tildelingskoefficienten Kommissionen de supplerende mængder, de erhvervsdrivende har accepteret, opdelt efter KN-kode.

Artikel 63

Udpegede importører for eksportkontingenter for ost åbnet af USA

1. Kommissionen meddeler USA's myndigheder navnene på de udpegede importører og de tildelte mængder.

2. Hvis den udpegede importør ikke får tildelt importlicens for de pågældende mængder, under omstændigheder, der ikke skaber tvivl om, at den erhvervsdrivende, der afgiver en erklæring om berettigelse, jf. det amerikanske landbrugsministeriums (USDA) regler om toldkontingenter for indførsel af mejeriprodukter i del 6 i underafsnit A i afsnit 7 i »Code of Federal Regulations«, har været i god tro, kan den licensudstedende myndighed tillade, at den erhvervsdrivende udpeger en anden importør, som er opført på USDA's liste over godkendte importører og meddelt i overensstemmelse med stk. 1.

3. Medlemsstaten underretter snarest muligt Kommissionen om ændringen af den udpegede importør, og Kommissionen underretter myndighederne i USA herom.

Artikel 64

Eksport under kontingentet for ost åbnet af Canada

1. I overensstemmelse med aftalen om afslutning af forhandlingerne mellem Det Europæiske Fællesskab og Canada i henhold til artikel XXIV, stk. 6, i GATT 1994, og brevveksling herom, godkendt ved Rådets afgørelse 95/591/EF ( 42 ), er der åbnet et toldkontingent for eksport af ost til Canada på de betingelser, der er fastsat i denne forordning.

Mængden af produkter og eksporttoldkontingentperioden for dette kontingent er fastsat i bilag XIII til denne forordning.

2. Der kræves en eksportlicens ved eksport af ost til Canada inden for rammerne af det kontingent, der er fastsat i bilag XIII.

3. En licensansøgning tages kun i betragtning, hvis ansøgeren skriftligt erklærer, at alt materiale, der er omfattet af kapitel 4 i den kombinerede nomenklatur, og som anvendes til fremstilling af produkter, der er omfattet af ansøgningen, udelukkende er fremstillet i Unionen af mælk, der udelukkende er fremstillet i Unionen. Ansøgerne forpligter sig ligeledes skriftligt til på myndighedernes anmodning at fremlægge dokumentation for, at disse betingelser er opfyldt. Myndigheder kan kontrollere den fremlagte dokumentation ved kontrol på stedet.

4. Ansøgningen om eksportlicens og eksportlicensen skal indeholde følgende oplysninger: a) I rubrik 7 angives »Canada« som bestemmelseslandet, og »ja« afkrydses i denne rubrik. b) I rubrik 15 angives varebeskrivelse ifølge den kombinerede nomenklatur i form af seks cifre for produkter henhørende under KN-kode 0406 10 , 0406 20 , 0406 30 og 0406 40 og i form af otte cifre for produkter henhørende under KN-kode 0406 90 . Rubrik 15 må ikke indeholde mere end seks beskrevne produkter. c) I rubrik 16 angives den ottecifrede KN-kode og mængde udtrykt i kg for hvert produkt, der er anført i rubrik 15. Licensen er kun gyldig for de således betegnede produkter og mængder. d) I rubrik 17 og 18 angives den samlede mængde af de produkter, der er angivet i rubrik 16. e) I rubrik 20 angives en af følgende angivelser: i) »Ost til direkte eksport til Canada. Artikel 64 i gennemførelsesforordning (EU) 2020/761 — Kontingent for kalenderåret xxxx« ii) »Ost til eksport direkte/via New York til Canada. Artikel 64 i gennemførelsesforordning (EU) 2020/761 — Kontingent for kalenderåret xxxx« Hvis osten forsendes til Canada via tredjelande i Europa, skal disse lande angives i stedet for eller sammen med angivelsen New York. f) I rubrik 22 angives: »Uden eksportrestitution«.

5. Ved ansøgning om importlicens indgiver eksportlicensindehaveren den oprindelige eksportlicens eller en behørigt påtegnet kopi af eksportlicensen til de canadiske myndigheder.







KAPITEL 8

Svinekød

Artikel 65

Toldkontingenter

I overensstemmelse med aftalen i form af brevveksling mellem Det Europæiske Fællesskab og Amerikas Forenede Stater i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994, godkendt ved afgørelse 2006/333/EF, er der åbnet toldkontingenter for import af svinekød til Unionen på de betingelser, der er fastsat i denne forordning.

For hvert toldkontingent er mængden, kontingentets løbenummer og importtoldkontingentperioden og -delperioderne anført i bilag X til denne forordning.

Artikel 66

Toldkontingenter for varer med oprindelse i Canada

1. Overgangen til fri omsætning i Unionen af svinekød med oprindelse i Canada er betinget af, at der fremlægges et oprindelsescertifikat. Oprindelsescertifikatet afgives på en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres. Ordlyden af oprindelsescertifikatet er angivet i bilag 2 til protokollen om oprindelsesregler og oprindelsesprocedurer til den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side.

2. De omregningsfaktorer, der er anført i del B i bilag XVI, anvendes til at omregne produktvægt til slagtekropsækvivalent for toldkontingenterne under løbenummer 09.4282.

3. Ansøgninger om importlicenser indgives i løbet af de første syv dage i den anden måned forud for hver delperiode som omhandlet i bilag X til denne forordning.

4. Hvis der stadig er disponible mængder efter den første ansøgningsperiode inden for en given delperiode, kan de ansøgere, der kan komme i betragtning, indgive nye ansøgninger om importlicenser i de to følgende ansøgningsperioder, jf. artikel 6 i denne forordning. I sådanne tilfælde kan ledere af fødevarevirksomheder med virksomheder, der er godkendt i henhold til artikel 4 i forordning (EF) nr. 853/2004, ansøge uden at fremlægge bevis for handel.

5. Importlicensen udstedes fra den 23. dag til udgangen af den måned, hvor ansøgningerne blev indgivet.

6. Importlicensen er gyldig i fem måneder fra udstedelsesdatoen, jf. artikel 7 i gennemførelsesforordning (EU) 2016/1239, eller fra den første dag i den delperiode, for hvilken importlicensen er udstedt, idet den seneste dato er gældende. Importlicensen udløber dog senest den 31. december.

7. En licensindehaver kan returnere uudnyttede licensmængder før licensens udløb og senest fire måneder inden udgangen af toldkontingentperioden. Hver licensindehaver kan returnere op til 30 % af sin licensmængde.

8. Hvis en del af licensmængden returneres i overensstemmelse med stk. 7, frigives 60 % af den tilsvarende sikkerhed.







KAPITEL 9

Æg

Artikel 67

Toldkontingenter

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved afgørelse 94/800/EF, er der åbnet toldkontingenter for import til Unionen i ægsektoren og for ægalbumin på de betingelser, der er fastsat i denne forordning.

For hvert toldkontingent er mængden, kontingentets løbenummer og importtoldkontingentperioden og -delperioderne anført i bilag XI til denne forordning.

Artikel 68

Vægtomregning

1. Med henblik på anvendelsen af denne forordning skal vægten omregnes til æg med skal i henhold til de faste udbyttesatser, der er fastsat i del A i bilag XVI til denne forordning. De faste udbyttesatser kan kun anvendes på indførselsvarer af sund, sædvanlig handelskvalitet, som svarer til den standardkvalitet, der er fastsat i EU-lovgivningen, og under forudsætning af at forædlingsprodukterne ikke er opnået ud fra specielle forædlingsmetoder med henblik på at imødekomme specifikke kvalitetskrav.

2. Referencemængden korrigeres ved hjælp af de omregningsfaktorer, der er fastsat i del A i bilag XVI til denne forordning.

3. Med henblik på denne forordning skal mælkealbuminers vægt omregnes til æg med skal i henhold til de faste udbyttesatser på 7,00 for tørret mælkealbumin (KN-kode 3502 20 91 ) og 53,00 for andre mælkealbuminer (KN-kode 3502 20 99 ) i overensstemmelse med de principper for omregning, der er fastsat i del A i bilag XVI til denne forordning.

4. I forbindelse med licensansøgninger for toldkontingenter med løbenummer 09.4275, 09.4401 og 09.4402 omregnes den samlede mængde til æg med skal.

5. Mængder, der meddeles Kommissionen i henhold til denne forordning, udtrykkes i: a) kg æg med skal for løbenummer 09.4275, 09.4401 og 09.4402 b) kg produktvægt for løbenummer 09.4276.







KAPITEL 10

Fjerkrækød

Artikel 69

Toldkontingenter

I overensstemmelse med aftalerne i form af godkendte protokollater i henhold til artikel XXVIII i den almindelige overenskomst om told og udenrigshandel (GATT) mellem Det Europæiske Fællesskab og henholdsvis Argentina, Brasilien, Canada, Polen, Sverige og Uruguay om visse olieafgrøder, godkendt ved Rådets afgørelse 94/87/EF ( 43 ), er der åbnet toldkontingenter for import af fjerkrækød til Unionen på de betingelser, der er fastsat i denne forordning.

I overensstemmelse med de indrømmelser, der er givet inden for rammerne af Verdenshandelsorganisationen, godkendt ved afgørelse 94/800/EF, er der åbnet toldkontingenter for import af fjerkrækød til Unionen på de betingelser, der er fastsat i denne forordning.

I overensstemmelse med aftalen i form af brevveksling mellem Det Europæiske Fællesskab og Staten Israel om gensidige liberaliseringsforanstaltninger og erstatning af protokol nr. 1 og 2 til associeringsaftalen EF-Israel, godkendt ved Rådets afgørelse 2003/917/EF ( 44 ), er der åbnet toldkontingenter for import af fjerkrækød til Unionen på de betingelser, der er fastsat i denne forordning.

I overensstemmelse med aftalen i form af brevveksling mellem Det Europæiske Fællesskab og Amerikas Forenede Stater i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994, godkendt ved afgørelse 2006/333/EF, er der åbnet toldkontingenter for import af fjerkrækød til Unionen på de betingelser, der er fastsat i denne forordning.

I overensstemmelse med aftalerne i form af godkendt protokollat mellem Det Europæiske Fællesskab og Den Føderative Republik Brasilien og mellem Det Europæiske Fællesskab og Kongeriget Thailand i henhold til artikel XXVIII i den almindelige overenskomst om told og udenrigshandel 1994 (GATT 1994) om ændring af indrømmelser for fjerkrækød, godkendt ved Rådets afgørelse 2007/360/EF ( 45 ), er der åbnet toldkontingenter for import af fjerkrækød til Unionen på de betingelser, der er fastsat i denne forordning.

I overensstemmelse med associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller, godkendt ved Rådets afgørelse 2014/668/EU ( 46 ), er der åbnet toldkontingenter for import af fjerkrækød til Unionen på de betingelser, der er fastsat i denne forordning.

For hvert toldkontingent er mængden, kontingentets løbenummer og importtoldkontingentperioden og -delperioderne anført i bilag XII til denne forordning.







KAPITEL 11

Hunde- og kattefoder

Artikel 70

Eksportlicenser for hunde- og kattefoder henhørende under KN-kode 2309 10 90 under en særlig importordning i Schweiz

1. I overensstemmelse med de indrømmelser, der er givet inden for rammerne af WTO's Uruguay-runde ( 47 ), er der åbnet et toldkontingent for eksport af hunde- og kattefoder med oprindelse i EU til Schweiz på de betingelser, der er fastsat i denne forordning.

For dette toldkontingent er mængden og eksporttoldkontingentperioden anført i bilag XIII til denne forordning.

2. En licensansøgning tages kun i betragtning, hvis ansøgeren skriftligt erklærer, at alt materiale, som anvendes til fremstilling af produkter, der er omfattet af ansøgningen, udelukkende er fremstillet i Unionen. Ansøgerne forpligter sig ligeledes skriftligt til på myndighedernes anmodning at fremlægge dokumentation for, at disse betingelser er opfyldt, samt til eventuelt at acceptere enhver kontrol, som disse myndigheder foretager af regnskabet og de betingelser, som de pågældende produkter fremstilles under. Hvis ansøgeren ikke er producent af produkterne, forelægger denne en lignende erklæring fra fabrikanten til støtte for sin ansøgning.

3. Uanset artikel 71, stk. 1, kan AGREX-eksportlicensen erstattes af en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres.







KAPITEL 12

Fælles regler for visse toldkontingenter i kapitel 6, 7 og 11

Artikel 71

Regler for eksporttoldkontingenter, der forvaltes af tredjelande, og som er underlagt specifikke EU-bestemmelser

1. Eksport af produkter, der er underlagt eksporttoldkontingenter, der forvaltes af tredjelande, er betinget af, at der fremlægges en AGREX-eksportlicens som fastsat i bilag I til gennemførelsesforordning (EU) 2016/1239.

2. Licensansøgninger for disse toldkontingenter er kun gyldige, hvis betingelserne i artikel 64, stk. 3, og artikel 70, stk. 2, er opfyldt.

▼M3

3. Uanset artikel 6 kan erhvervsdrivende indgive mere end én licensansøgning om måneden, og licensansøgninger kan indgives på en hvilken som helst dag, jf. dog artikel 3 i gennemførelsesforordning (EU) 2016/1239.

▼B

4. Licenserne udstedes så hurtigt som muligt efter indgivelse af ansøgninger, der opfylder betingelserne.

5. Efter anmodning fra den pågældende udstedes der en attesteret kopi af den tildelte licens.

6. Eksportlicenser kan kun anvendes til én udførselsangivelse. Så snart udførselsangivelsen er forelagt, er licensen udnyttet.

7. Artikel 16 finder ikke anvendelse på eksportkontingenter, der forvaltes af tredjelande.

Artikel 72

Særlige regler for importtoldkontingenter, der forvaltes med dokumenter udstedt af eksportlandene

1. Hvis et importtoldkontingent forvaltes i overensstemmelse med artikel 187, litra b), nr. iii), i forordning (EU) nr. 1308/2013, er et dokument udstedt af et eksportland: a) et ægthedscertifikat for oksekød b) et IMA 1-certifikat (Inward Monitoring Arrangement) for mælk og mejeriprodukter.

▼M3

2. Uanset artikel 6 kan erhvervsdrivende indgive mere end én licensansøgning om måneden, og licensansøgninger kan indgives på en hvilken som helst dag, jf. dog artikel 3 i gennemførelsesforordning (EU) 2016/1239.

▼B

3. Med undtagelse af de toldkontingenter, der er omhandlet i artikel 49 og 50, forelægger erhvervsdrivende den licensudstedende myndighed i importmedlemsstaten et originaleksemplar af ægthedscertifikatet eller IMA 1-certifikatet sammen med deres ansøgning om importlicens. Den erhvervsdrivende skal også fremlægge en kopi af ægthedscertifikatet eller IMA 1-certifikatet, hvis det kræves af den licensudstedende myndighed. Ansøgningen skal indgives inden for gyldighedsperioden for ægthedscertifikatet eller IMA 1-certifikatet og senest på den sidste dag i den pågældende kontingentperiode.

▼M3

4. Den licensudstedende myndighed kontrollerer, at oplysningerne i ægthedscertifikatet og IMA 1-certifikatet stemmer overens med de oplysninger, den har modtaget fra Kommissionen. Hvis dette er tilfældet, og medmindre Kommissionen foreskriver andet, udsteder den udstedende myndighed importlicenser snarest muligt og senest seks kalenderdage efter at have modtaget ansøgningen med et ægthedscertifikat eller et IMA 1-certifikat.

▼B

5. Ægthedscertifikatet eller IMA 1-certifikatet udstedes kun i forbindelse med udstedelse af en enkelt importlicens.

▼M6

6. Den licensudstedende myndighed anfører licensnummeret og den mængde, som dokumentet er udstedt for, på ægthedscertifikatet eller IMA 1-certifikatet og på sin kopi. Mængden udtrykkes i hele enheder og afrundes til nærmeste kilo i henhold til bestemmelserne i artikel 8, stk. 2, litra a), i gennemførelsesforordning (EU) 2016/1239. Ægthedscertifikatet eller IMA 1-certifikatet opbevares af den licensudstedende myndighed. Kopien returneres til ansøgeren med henblik på anvendelse i toldprocedurer, jf. afsnit III i denne forordning.

▼B

7. Kommissionen kan anmode et tredjeland om at bemyndige repræsentanter for Kommissionen til om nødvendigt at foretage kontrol på stedet i det pågældende tredjeland. Kontrollen gennemføres sammen med det pågældende tredjelands myndigheder.

8. Når eksportlandet har udstedt et eller flere ægthedscertifikater eller IMA 1-certifikater, meddeler det straks Kommissionen, at disse dokumenter er udstedt. Udveksling af dokumenter og oplysninger mellem Kommissionen og et eksporterende land finder sted ved hjælp af et informationssystem, som Kommissionen har oprettet i henhold til gennemførelsesforordning (EU) 2017/1185. Hvis det kræves af et tredjeland, kan udvekslingen af dokumenter fortsætte med konventionelle midler. I så fald stilles importlicensen kun til rådighed for licensindehaveren, når originaleksemplaret af eksportlandedokumentet fremlægges.

9. Kommissionen stiller aftryk af de stempler, som den udstedende myndighed i eksportlandet anvender til at udstede ægthedscertifikatet, til rådighed for de licensudstedende myndigheder og toldmyndighederne i medlemsstaterne. Navn og underskrift på de personer, der er bemyndiget til at underskrive det ægthedscertifikat, der er meddelt Kommissionen af myndighederne i eksportlandene, stilles også til rådighed for de licensudstedende myndigheder og toldmyndighederne i medlemsstaterne. Adgang til databasen »Specific Management System« (SMS), der indeholder disse oplysninger, begrænses til bemyndigede personer og stilles til rådighed for medlemsstaterne ved hjælp af et informationssystem, der er oprettet i overensstemmelse med artikel 57 og 58 i gennemførelsesforordning (EU) 2015/2447.







AFSNIT IV

AFSLUTTENDE BESTEMMELSER

Artikel 73

Ikrafttræden og anvendelse

1. Denne forordning træder i kraft på syvendedagen efter offentliggørelsen i Den Europæiske Unions Tidende .

2. Denne forordning finder anvendelse på de toldkontingentperioder, der begynder fra den 1. januar 2021.

Denne forordning er bindende i alle enkeltheder og gælder umiddelbart i hver medlemsstat.









BILAG I







Liste over åbne toldkontingenter og krav, der skal opfyldes Toldkontingentnummer/beskrivelse Sektor Kontingenttype Forvaltningsmetode Krav til referencemængde, jf. artikel 9 i delegeret forordning (EU) 2020/760 Krav til bevis for handel, jf. artikel 8 i delegeret forordning (EU) 2020/760 Licensens udløbsdato Forudgående obligatorisk registrering af erhvervsdrivende i det elektroniske system, der er omhandlet i artikel 13 i delegeret forordning (EU) 2020/760 09.4123 Korn Import EU: samtidig behandling Nej Nej Nej 09.4124 Korn Import EU: samtidig behandling Nej Nej Nej 09.4125 Korn Import EU: samtidig behandling Nej Nej Nej 09.4131 Korn Import EU: samtidig behandling Nej Ja Nej 09.4133 Korn Import EU: samtidig behandling Nej Nej Nej 09.4306 Korn Import EU: samtidig behandling Nej Ja Nej 09.4307 Korn Import EU: samtidig behandling Nej Ja Nej 09.4308 Korn Import EU: samtidig behandling Nej Ja Nej 09.4120 Korn Import EU: samtidig behandling Nej Ja I henhold til artikel 26 i denne forordning Nej 09.4121 Korn Import EU: samtidig behandling Nej Ja I henhold til artikel 26 i denne forordning Nej 09.4122 Korn Import EU: samtidig behandling Nej Ja I henhold til artikel 26 i denne forordning Nej 09.4112 Ris Import EU: samtidig behandling Nej Ja Nej 09.4116 Ris Import EU: samtidig behandling Nej Ja Nej 09.4117 Ris Import EU: samtidig behandling Nej Ja Nej 09.4118 Ris Import EU: samtidig behandling Nej Ja Nej 09.4119 Ris Import EU: samtidig behandling Nej Ja Nej 09.4127 Ris Import EU: samtidig behandling Nej Ja Nej 09.4128 Ris Import EU: samtidig behandling Nej Ja Nej 09.4129 Ris Import EU: samtidig behandling Nej Ja Nej 09.4130 Ris Import EU: samtidig behandling Nej Ja Nej 09.4138 Ris Import EU: samtidig behandling Nej Ja Nej 09.4148 Ris Import EU: samtidig behandling Nej Nej Nej 09.4149 Ris Import EU: samtidig behandling Nej Ja Nej 09.4150 Ris Import EU: samtidig behandling Nej Nej Nej 09.4153 Ris Import EU: samtidig behandling Nej Ja Nej 09.4154 Ris Import EU: samtidig behandling Nej Ja Nej 09.4166 Ris Import EU: samtidig behandling Nej Ja Nej 09.4168 Ris Import EU: samtidig behandling Nej Ja Nej ▼M3 09.4729 Ris Import EU: samtidig behandling Nej Ja Nej 09.4730 Ris Import EU: samtidig behandling Nej Ja Nej 09.4731 Ris Import EU: samtidig behandling Nej Ja Nej ▼B 09.4317 Sukker Import EU: samtidig behandling Nej Ja Nej 09.4318 Sukker Import EU: samtidig behandling Nej Ja Nej 09.4319 Sukker Import EU: samtidig behandling Nej Ja Nej 09.4320 Sukker Import EU: samtidig behandling Nej Ja Nej 09.4321 Sukker Import EU: samtidig behandling Nej Ja Nej 09.4324 Sukker Import EU: samtidig behandling Nej Ja Nej 09.4325 Sukker Import EU: samtidig behandling Nej Ja Nej 09.4326 Sukker Import EU: samtidig behandling Nej Ja Nej 09.4327 Sukker Import EU: samtidig behandling Nej Ja Nej 09.4329 Sukker Import EU: samtidig behandling Nej Ja Nej 09.4330 Sukker Import EU: samtidig behandling Nej Ja Nej 09.4032 Olivenolie Import EU: samtidig behandling Nej Ja Nej ▼M4 ————— ▼B 09.4285 Frugt og grøntsager Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Ja 09.4287 Frugt og grøntsager Import EU: samtidig behandling Nej Ja Nej 09.4284 Frugt og grøntsager Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Nej 09.4286 Frugt og grøntsager Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Nej ▼M4 09.4288 Frugt og grøntsager Import EU: samtidig behandling Nej Ja Nej ▼B 09.4001 Oksekød Import EU: dokumenter udstedt af eksportlandet Nej Nej Nej 09.4202 Oksekød Import EU: dokumenter udstedt af eksportlandet Nej Nej Nej 09.4003 Oksekød Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Nej 09.4004 Oksekød Import EU: dokumenter udstedt af eksportlandet Nej Nej Nej 09.4181 Oksekød Import EU: dokumenter udstedt af eksportlandet Nej Nej Nej 09.4198 Oksekød Import EU: dokumenter udstedt af eksportlandet Nej Nej Nej 09.4199 Oksekød Import EU: dokumenter udstedt af eksportlandet Nej Nej Nej 09.4200 Oksekød Import EU: dokumenter udstedt af eksportlandet Nej Nej Nej 09.4002 Oksekød Import EU: samtidig behandling Nej Nej Nej 09.4270 Oksekød Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Nej 09.4280 Oksekød Import EU: samtidig behandling Nej Ja Nej 09.4281 Oksekød Import EU: samtidig behandling Nej Ja Nej 09.4450 Oksekød Import EU: dokumenter udstedt af eksportlandet Nej Nej Nej 09.4451 Oksekød Import EU: dokumenter udstedt af eksportlandet Nej Nej Nej 09.4452 Oksekød Import EU: dokumenter udstedt af eksportlandet Nej Nej Nej 09.4453 Oksekød Import EU: dokumenter udstedt af eksportlandet Nej Nej Nej 09.4454 Oksekød Import EU: dokumenter udstedt af eksportlandet Nej Nej Nej 09.4455 Oksekød Import EU: dokumenter udstedt af eksportlandet Nej Nej Nej 09.4504 Oksekød Import EU: dokumenter udstedt af eksportlandet Nej Nej Nej 09.4505 Oksekød Import EU: dokumenter udstedt af eksportlandet Nej Nej Nej 09.4155 Mælk og mejeriprodukter Import EU: samtidig behandling Nej Ja Nej 09.4179 Mælk og mejeriprodukter Import EU: samtidig behandling Nej Ja Nej 09.4182 Mælk og mejeriprodukter Import EU: samtidig behandling Nej Ja Nej 09.4195 Mælk og mejeriprodukter Import EU: samtidig behandling Nej Ja Nej 09.4225 Mælk og mejeriprodukter Import EU: samtidig behandling Nej Ja Nej 09.4226 Mælk og mejeriprodukter Import EU: samtidig behandling Nej Ja Nej 09.4227 Mælk og mejeriprodukter Import EU: samtidig behandling Nej Ja Nej 09.4228 Mælk og mejeriprodukter Import EU: samtidig behandling Nej Ja Nej 09.4229 Mælk og mejeriprodukter Import EU: samtidig behandling Nej Ja Nej 09.4514 Mælk og mejeriprodukter Import EU: samtidig behandling Nej Ja Nej 09.4515 Mælk og mejeriprodukter Import EU: samtidig behandling Nej Ja Nej 09.4521 Mælk og mejeriprodukter Import EU: dokumenter udstedt af eksportlandet Nej Nej Nej 09.4522 Mælk og mejeriprodukter Import EU: dokumenter udstedt af eksportlandet Nej Nej Nej 09.4595 Mælk og mejeriprodukter Import EU: samtidig behandling Nej Ja Nej 09.4600 Mælk og mejeriprodukter Import EU: samtidig behandling Nej Ja Nej 09.4601 Mælk og mejeriprodukter Import EU: samtidig behandling Nej Ja Nej 09.4602 Mælk og mejeriprodukter Import EU: samtidig behandling Nej Ja Nej Kontingent for ost åbnet af USA Mælk og mejeriprodukter Eksport EU: samtidig behandling Nej Ja Nej Kontingent for mælkepulver åbnet af Den Dominikanske Republik Mælk og mejeriprodukter Eksport EU: samtidig behandling Nej Ja Nej Kontingent for ost åbnet af Canada Mælk og mejeriprodukter Eksport Tredjeland Nej Nej 31. december Nej 09.4038 Svinekød Import EU: samtidig behandling Nej Nej Nej 09.4170 Svinekød Import EU: samtidig behandling Nej Ja Nej 09.4271 Svinekød Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder anvendelse Indtil udløbet af toldkontingentperioden Nej 09.4272 Svinekød Import EU: samtidig behandling Ja Kun hvis artikel 9, stk. 9, i delegeret forordning (EU) 2020/760 finder